‘कांगड़े दा लोक साहित्य’ ? ऐह सुआल उठणे पर इस नायें दी परंपरा, भूगोली स्थिति, कुदरती छलैपा, लोकजीवन, भाशा, व्यवसाय, धर्म, रीति-नीति, विश्वास-परम्परा कने जुड़ओ कई सुआल मने उतरदे न। पर विषय दी लाम-चौड़, उरांह-परांह नकचुबकियां लाणें ते सधोरां चल्ली कुसी मते पर पुजणे ताईं हाख मारदी ऐ। इतड़ी काह्‌ल होणे पर वि स्हाढ़ी कोस्त रैंह्‌गी जे ऐह जुड़िओं सुआल थोड़े मते पल्ला छुहांदे जाह्‌न। विषय जो सुखाला बणाणें ताईं असां इसजो इञा रखी करी जाच-परख करी सकदे न।